Alexander Episcopus seruus seruorum Dei, dilectis filiis T. Abbati  Capitulo Clun. salutem  Apostolicā benedictionē. Cum apud Belnā Capellā quādam, sicut dicitis, habeatis, quā petitis consecrari, venerabili fratri nostro Eduensi Episcopo dedimus in mandatis, vt Capellam ipsam, cū a vobis requisitus fuerit, dedicet,  apud eam Cimiterium benedicat: sub eo tenore videlicet, vt alienos parochianos ad quotidiana officia, vel ad sepulturam tempore nullo recipiat, nec in decimis, vel in aliis parochialia sibi iura imprimis vsurpet. Ne igitur vestro super hoc desiderio defraudemini, præsentib. vobis litteris indulgemus, vt si prædictus Episcopus a vobis secūdo vel tertio reuerēter  humiliter requisitus, mandatum nostrum non fuerit exequutus, liberū vobis sit Catholicū Episcopū quē malueritis aduocare, vel fratrem nostrum Belicensem Episcopum aduocare, qui auctoritate Apostolica fretus ad opus vestrum tantum, seu familiæ vestræ præscriptam Capellam dedicet,  apud eam Cimiterium benedicat. Datum Tusculani, IV. Idus Febroarij.